నడకుదుటి నరసింహారావు

నడకుదుటి నరసింహారావు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో బీసీ సంక్షేమశాఖ మంత్రిగా పని చేశాడు.

రాజకీయ జీవితం
నడకుదిటి నరసింహారావు రాజకీయాల్లోకి రాక ముందు నావలు, పడవల తయారీలో చేసేవాడు, ఆ తరువాత నవీన ఇండస్ర్టీస్‌ ద్వారా రైస్‌మిల్లులకు అవసరమైన విడి భాగాలను తయారు చేసేవారు.  ఆయన 1982లో టిడిపి ఆవిర్భావం సమయంలో తెలుగుదేశం పార్టీలో చేరాడు. నరసింహారావు 1996 నుంచి 99 వరకు మచిలీపట్నం అర్బన్‌ బ్యాంకు అధ్యక్షులుగా పని చేసి 1999 అసెంబ్లీ ఎన్నికల్లో మచిలీపట్నం నియోజకవర్గం నుండి పోటీ చేసి గెలిచి చంద్రబాబు నాయుడు మంత్రివర్గంలో మత్స్యశాఖ, బీసీ సంక్షేమ శాఖ మంత్రిగా పని చేశాడు.

మరణం 
నడకుదుటి నరసింహారావు  అనారోగ్యం కారణంగా హైదరాబాద్‌లో చికిత్స పొందుతూ 2021 ఏప్రిల్ 2న మరణించాడు. ఆయనకు భార్య, ముగ్గురు కుమార్తెలు ఉన్నారు. పెద్ద కుమార్తెను మాజీ మంత్రి కొల్లు రవీంద్రకు ఇచ్చి వివాహం జరిపించారు.

మూలాలు

2021 మరణాలు
తెలుగుదేశం పార్టీ రాజకీయ నాయకులు